CELEX: 62014CN0296
Language: sk
Date: 2014-06-13 00:00:00
Title: Vec C-296/14 P: Odvolanie podané 13. júna 2014 : Helénska republika proti rozsudku Všeobecného súdu (siedma komora) z  9. apríla 2014 vo veci T-150/12, Grécko/Komisia

4.8.2014   
            
            
               SK
            
            
               Úradný vestník Európskej únie
            
            
               C 253/22
            
         Odvolanie podané 13. júna 2014: Helénska republika proti rozsudku Všeobecného súdu (siedma komora) z 9. apríla 2014 vo veci T-150/12, Grécko/Komisia
   (Vec C-296/14 P)
   2014/C 253/29
   Jazyk konania: gréčtina
   
      Účastníci konania
   
   
      Odvolateľka: Helénska republika (v zastúpení: I. Chalkias a A. Vasilopoulou)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               vyhovieť odvolaniu, v celom rozsahu zrušiť napadnutý rozsudok Všeobecného súdu Európskej únie v súlade s tým, čo je podrobnejšie uvedené, vyhovieť žalobe Helénskej republiky, zrušiť napadnuté rozhodnutie Európskej komisie a zaviazať Komisiu na náhradu trov konania.
            
         
      Odvolacie dôvody a hlavné tvrdenia
   
   Helénska republika v rámci svojho odvolacieho dôvodu týkajúceho sa zrušenia tvrdí, že došlo k porušeniu práva európskej únie, pretože Všeobecný súd podal nesprávny výklad a nesprávne uplatnil článok 107 ods. 1 a 3 písm. b) ZFEÚ v súvislosti so skutočnosťou, že boli splnené výnimočné podmienky, v ktorých sa nachádzala grécka ekonomika v čase skutkových okolností.
   Konkrétne v prvej časti zrušujúceho odvolacieho dôvodu tvrdí, že vzhľadom na nesprávny výklad a nesprávne uplatnenie článku 107 ods. 1 ZFEÚ Všeobecný súd konštatoval, že sporné opatrenia predstavovali pre príjemcu selektívnu ekonomickú výhodu, ktorá môže narušiť hospodársku súťaž a obchod medzi členskými štátmi vzhľadom na výnimočné podmienky, v ktorých sa nachádzala grécka ekonomika v čase skutkových okolností, zatiaľ čo v druhej časti odvolacieho dôvodu uvádza, že Všeobecný súd urobil nesprávny výklad a nesprávne uplatnil článok 107 ods. 3 písm. b) ZFEÚ, pretože zúžil rozsah právnej pôsobnosti tohto ustanovenia na podmienky oznámenia CCTA, hoci výnimočné podmienky, v ktorých sa nachádzala grécka ekonomika v čase skutkových okolností boli splnené.